钦定古今图书集成/历象汇编/庶征典/第131卷 > 春秋四传 > 《庄公二十五年》
## 钦定古今图书集成/历象汇编/庶征典/第131卷 > 春秋四传 > 《庄公二十五年》

《春秋》，“秋大水，鼓、用牲于社于门。”

《左传》：亦非常也，凡天灾有币无牲，非日月之眚不鼓。
《公羊传》其言于社、于门何？于社，礼也；于门，非礼也。
《穀梁传》下有水灾曰：“大水既戒，鼓而骇众，用牲可以
已矣。救日以鼓兵，救水以鼓众。”

〈大全〉张氏曰：“比年大水，阴盛阳微之变极矣。庄公若思先王正厥事之意，谨内外之防，严夫妇之别，使阴沴无浸长之渐，则后日之祸犹可及止也。徇其文而无实，徒以牲牷求免，不恐惧修省以正其本，而礼文亦且缪戾，此鲁之所以乱也。”